**Монгол Улсын Их Хурлын 2007 оны намрын ээлжит чуулганы Төрийн байгуулалтын  байнгын хорооны 2008 оны 01 дүгээр сарын 22-ны өдөр (Мягмар  гараг)-ийн хуралдаан 15 цаг 30 минутад Төрийн ордны \"В\" танхимд эхлэв.**

УИХ-ын гишүүн Ж.Гүррагчаа ирц, хэлэлцэх асуудлыг танилцуулж, хуралдааныг даргалав.

**Хуралдаанд ирвэл зохих 21 гишүүнээс 11 гишүүн ирж 52.3 хувийн ирцтэй байв.**

**Чөлөөтэй:**  Д.Дондог, Р.Бадамдамдин, Су.Батболд, Д.Бат-Эрдэнэ, М.Зоригт,  Д.Идэвхтэн, А.Цанжид

**Өвчтэй**:      С.Ламбаа, Б.Эрдэнэбат

**Тасалсан**:    Ц.Батаа

**Төрийн өндөр албан тушаалтан болон түүнтэй адилтгах албан тушаалтны албан тушаалын цалингийн хэмжээг шинэчлэн тогтоох тухай, Зарим албан тушаалын цалингийн хэмжээг шинэчлэн тогтоох тухай Улсын Их Хурлын тогтоолуудын төсөл /Анхны хэлэлцүүлэг/**

            Хэлэлцэж буй асуудалтай холбогдуулан Нийгмийн хамгаалал, хөдөлмөрийн дэд сайд С.Чинзориг, мөн яамны  Хөдөлмөрийн бодлого, зохицуулалтын газрын мэргэжилтэн Х.Мөнхзул, УИХ-ын Тамгын газрын зөвлөх Д.Насанжаргал, Төрийн байгуулалтын байнгын хорооны референт Г.Чагнаадорж,  зохион байгуулагч О.Тунгалаг нар байлцав.

            Тогтоолын төслийн талаар Улсын Их Хурлын гишүүдээс асуулт, санал гарсангүй.

**Ж.Гүррагчаа**:Төрийн өндөр албан тушаалтан болон түүнтэй адилтгах албан тушаалтны албан тушаалын цалингийн хэмжээг шинэчлэн тогтоох тухай, Зарим албан тушаалын цалингийн хэмжээг шинэчлэн тогтоох тухай Улсын Их Хурлын тогтоолын төслүүдийн анхны хэлэлцүүлэг хийхийг дэмжиж байгаа гишүүд гараа өргөнө үү.

            Зөвшөөрсөн 11

            Татгалзсан   0

            Бүгд                11

            Гишүүдийн 100 хувийн саналаар санал дэмжигдлээ.

            Улсын Их Хурлын гишүүн Ц.Нямдорж анхны хэлэлцүүлгээр нь батлуулах нь зүйтэй гэсэн горимын санал хэлэв.

**Ж.Гүррагчаа**: Анхны хэлэлцүүлгээр батлуулах горимын саналыг дэмжиж байгаа гишүүд гараа өргөнө үү.

Зөвшөөрсөн 11

            Татгалзсан   0

            Бүгд                11

            Гишүүдийн 100 хувийн саналаар санал дэмжигдлээ.

            Бүгдээрээ дэмжиж байна.

            Улсын Их Хурлын чуулганы нэгдсэн хуралдаанд Байнгын хорооны санал, дүгнэлтийг Улсын Их Хурлын гишүүн Ж.Гүррагчаа танилцуулахаар тогтов.

**Хуралдаан 15 цаг 30 минутад өндөрлөв.**

            Тэмдэглэлтэй танилцсан:

            ТӨРИЙН БАЙГУУЛАЛТЫН

            БАЙНГЫН ХОРООНЫ ДАРГА                                                    Д.ДОНДОГ

            Тэмдэглэл хөтөлсөн:

            Хуралдааны  нарийн бичгийн дарга                                          Д.ЦЭНДСҮРЭН

**УЛСЫН ИХ ХУРЛЫН ТӨРИЙН БАЙГУУЛАЛТЫН БАЙНГЫН ХОРООНЫ**

**2008 ОНЫ 1 ДҮГЭЭР САРЫН 22-НЫ ӨДРИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

**Ж.Гүррагчаа**:  Байнгын хорооны гишүүдийн өдрийн амгаланг айлтгая. Байнгын хорооны хурал эхлүүлж болох ирцийн боломж  бүрдсэн гэж үзэж байна.  Одоогоор Арвин гишүүн, Бадамжунай гишүүн, Гүррагчаа, Лүндээжанцан, Мурат, Нямдорж,  Туяа гишүүд байна. Ирцэнд орсон Содномцэрэн гишүүн,  Бат-Үүл  гишүүн, Одхүү гишүүн дөнгөж энүүхэн босгоны цаана яваа гэж ингэж хэлүүлсэн.  Бид өнөөдөр Байнгын хороодыг шинэчилэн  зохион байгуулсан ийм нөхцөлд хийж байгаа, бид 21 гишүүнтэй болсон. Манай Байнгын хороонд  Мурат, Батаа, Су.Батболд гишүүд нэмэгдэж орж ирсэн. Мурат  гишүүний хувьд хуучин Байнгын хороондоо бас гадуур явж байгаад эргэж ирсэн байна. Ингээд шинээр ирсэн гишүүддээ  талархал илэрхийлье. /Алга ташив/

            Гишүүдийн ирц бүрдэж байгаа учраас  Байнгын хорооны хуралдааныг  нээж байгааг мэдэгдье.

            Өнөөдрийн манай хурлаар Төрийн өндөр албан тушаалтан болон түүнтэй адилтгах албан тушаалтны албан тушаалын цалингийн хэмжээг шинэчлэн тогтоох тухай, Зарим албан тушаалын цалингийн хэмжээг шинэчлэн тогтоох тухай Улсын Их Хурлын тогтоолуудын төслийг хэлэлцэх юм.  Энэ анхны хэлэлцүүлэг болно. Хэлэлцэх асуудалтай холбогдуулаад  өөр саналтай гишүүд байна уу? Байхгүй байна. Хэлэлцэх асуудлаа баталъя. Санал нэгтэй баталлаа.

            Горимын санал хэнд байна вэ? Нямдорж гишүүн горимын санал хэлье гэж байна.

**Ц.Нямдорж**: Энэ  20 хувийн юмыг дахин дахин яриад байлтай нь биш, нэгдүгээр хэлэлцүүлгээр нь батлаад дуусгамаар байх юм.  Тийм горимын саналтай байна.

**Ж.Гүррагчаа**: Нямдорж гишүүний саналыг гишүүдийн үг хэлж, санал шүүмжлэл хэлсний дараагаар гишүүдээр хэлэлцүүлж батлуулъя. Хэлэлцэж байгаа асуудалтай холбогдуулаад  үг хэлэх, саналаа хэлэх гишүүд байна уу. Байхгүй байна. Тийм учраас үг хэлж, санал дүгнэлт гаргах ажлыг тасалъя. Би бас нэг зүйлийг энд протоколд хэлж үлдээх ёстой. Яагаад гэвэл Дондог, Идэвхтэн гишүүн хоёр саналаа бичгээр үлдээгээд явсан байгаа. Тийм учраас энэ гишүүдийн ирцэнд оруулж бүртгэсэн байгааг бас хэлэх нь зүйтэй гэж бодож байна.

            Ингээд санал хэлэх хүн байхгүй учраас төслийг нэгдсэн хуралдааны анхны хэлэлцүүлэгт оруулах эсэх асуудлаар санал хураая.

            Төрийн өндөр албан тушаалтан болон түүнтэй адилтгах албан тушаалтны албан тушаалын цалингийн хэмжээг шинэчлэн тогтоох тухай, Зарим албан тушаалын цалингийн хэмжээг шинэчлэн тогтоох тухай Улсын Их Хурлын тогтоолын төслүүдийн анхны хэлэлцүүлэг хийхийг дэмжье гэсэн томъёоллоор санал хураалт явуулъя. Энэ саналыг дэмжиж байгаа гишүүд гараа өргөнө үү.

            Оролцож байгаа гишүүдийн 100 хувийн саналаар дэмжигдэж байна.

            Нямдорж гишүүн уг хэлэлцэж байгаа асуудлыг анхны хэлэлцүүлгээр нь батлуулах горимын санал гаргасан.

            Энэ горимын саналыг дэмжиж байгаа манай Байнгын хорооны гишүүд гараа өргөнө үү.

            Бүгдээрээ дэмжиж байна.

            Уг асуудлыг  анхны хэлэлцүүлгээр батлах асуудлыг санал нэгтэй дэмжлээ.

            Санал дүгнэлтийг хэн илтгэх вэ? Би уншъя.  Ингээд хэлэлцэх асуудал дууссан тул хуралдаан хаасныг мэдэгдье. Хуралд оролцсон гишүүдэд талархал илэрхийлье. Баярлалаа.

            Би протоколд хоёр зүйлийг тэмдэглүүлье. Уг асуудлыг  хэлэлцэхэд Нийгмийн хамгаалал, хөдөлмөрийн дэд сайд С.Чинзориг, мөн яамны  Хөдөлмөрийн бодлого, зохицуулалтын газрын мэргэжилтэн Мөнхзул нар оролцсон.

**Хуралдаан 15 цаг 30 минутад өндөрлөв.**

Соронзон хальснаас буулгасан:

            Хуралдааны  нарийн бичгийн дарга                                          Д.ЦЭНДСҮРЭН